
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2598 

15 Οκτωβρίου 2013 


ΑΠΟΦΑΣΕΙ Σ 

Αριθ. 148216/Α3 

Πρόσκληση εκδήλωσης ενδιαφέροντος για την κάλυψη 
είκοσι έξι (26) κενών θέσεων Ιεροδιδασκάλων στις 
Μουφτείες της Θράκης για τη διδασκαλία του Κο¬ 
ρανίου. 

ΟΙ ΥΠΟΥΡΓΟΙ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - 
ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

Έχοντας υπόψη: 

1. Την με Α.Π. 65484/Α3/15-5-2013 (ΦΕΚ1183/Β715-5-2013) 
Κοινή Υπουργική Απόφαση των Υπουργών Διοικητικής 
Μεταρρύθμισης και Ηλεκτρονικής Διακυβέρνησης και 
Παιδείας και Θρησκευμάτων, Πολιτισμού και Αθλητισμού 
«Προκήρυξη - Πρόσκληση υποβολής υποψηφιοτήτων για 
την επιλογή ενενήντα (90) Ιεροδιδασκάλων στις Μου¬ 
φτείες της Θράκης για τη διδασκαλία του Κορανίου». 

2. Τις με Α.Π. 141361/Α3/2-10-2013 «Πρόσληψη ιεροδι¬ 
δασκάλων στη Μουφτεία Κομοτηνής», Α.Π 141359/Α3/2- 
10-2013 «Πρόσληψη ιεροδιδασκάλων στη Μουφτεία 
Ξάνθης», Α.Π. 141356/Α3/2-10-2013 «Πρόσληψη ιεροδιδα¬ 
σκάλων στη Μουφτεία Διδυμοτείχου», αποφάσεις του 
Υπουργού Παιδείας και Θρησκευμάτων. 

3. Το Π.Δ. 119/2013 (ΦΕΚ 153/Α725-6-2013) «Διορισμός 
Υπουργών, Αναπληρωτών Υπουργών και Υφυπουργών». 

4. Το γεγονός ότι από τις διατάξεις της παρούσας 
απόφασης για την πρόσληψη είκοσι έξι (26) ιεροδιδα¬ 
σκάλων ισλαμικής θρησκείας για χρονικό διάστημα 
εννέα (9) μηνών, δεν προκαλείται δαπάνη εις βάρος 
του Κρατικού Προϋπολογισμού, πέραν της δαπάνης που 
προβλέπεται από την Κ.Υ.Α. 2/24046/0022/4-4-2013 (ΦΕΚ 
952/Β’/19-4-2013) Α.Δ.Α: ΒΕ5ΠΗ-ΜΒΘ. 

Σε συνέχεια της ως άνω, υπό στοιχείο 1. «Προκήρυ¬ 
ξης - Πρόσκλησης υποβολής υποψηφιοτήτων για την 
επιλογή ενενήντα (90) Ιεροδιδασκάλων στις Μουφτεί¬ 
ες της Θράκης για τη διδασκαλία του Κορανίου» και 
δεδομένου ότι μετά την ολοκλήρωση της διαδικασίας 
επιλογής δεν έχει συμπληρωθεί ο αριθμός επιτυχόντων 
προς διορισμό, αποφασίζουμε: 

Προσκαλούμε σε Εκδήλωση Ενδιαφέροντος για συμ¬ 
μετοχή στη διαδικασία επιλογής ιεροδιδασκάλων και 
την κάλυψη των κατά Μουφτεία κενών θέσεων ιεροδιδα¬ 


σκάλων, ώστε να συμπληρωθεί ο αριθμός των ενενήντα 
(90) Ιεροδιδασκάλων που είχαν αρχικά προκηρυχθεί με 
την Α.Π. 65484/Α3/15-5-2013 Κ.Υ.Α. (ΦΕΚ 1183/Β715-5-2013) 
των Υπουργών Διοικητικής Μεταρρύθμισης και Ηλεκτρο¬ 
νικής Διακυβέρνησης και Παιδείας και Θρησκευμάτων, 
Πολιτισμού και Αθλητισμού. 

Οι προς κάλυψη θέσεις έχουν ως εξής: 
α) ΜΟΥΦΤΕΙΑ ΞΑΝΘΗΣ: έντεκα (11) θέσεις, 
β) ΜΟΥΦΤΕΙΑ ΚΟΜΟΤΗΝΗΣ: δεκατρείς (13) θέσεις, 
γ) ΜΟΥΦΤΕΙΑ ΔΙΔΥΜΟΤΕΙΧΟΥ: δύο (2) θέσεις. 

Οι ιεροδιδάσκαλοι θα προσληφθούν με σύμβαση ερ¬ 
γασίας ορισμένου χρόνου διάρκειας εννέα (9) μηνών. 
Το έργο των ιεροδιδασκάλων είναι η διδασκαλία του 
Κορανίου στα Τεμένη της Θράκης ή εφόσον το επι¬ 
θυμούν και προκύψει σχετική ανάγκη και σε δημόσια 
σχολεία της πρωτοβάθμιας και δευτεροβάθμιας εκπαί¬ 
δευσης της Θράκης, σε μαθητές μέλη της μουσουλμανι¬ 
κής μειονότητας που έχουν απαλλαγεί από το μάθημα 
των θρησκευτικών, κατόπιν σχετικής απόφασης του 
αρμοδίου κατά περίπτωση διευθυντή πρωτοβάθμιας ή 
δευτεροβάθμιας εκπαίδευσης και με αντίστοιχη μείωση 
της απασχόλησής τους στα τεμένη. Επιπλέον, προς κά¬ 
λυψη επειγουσών αναγκών, οι ιεροδιδάσκαλοι μπορούν 
με απόφαση του οικείου Μουφτή να προσφέρουν τις 
υπηρεσίες τους στην Κεντρική Υπηρεσία της Μουφτεί- 
ας, ως βοηθητικό διοικητικό προσωπικό και εντός του 
νομίμου ωραρίου, με αντίστοιχη μείωση της βασικής 
απασχόλησής τους, χωρίς πρόσθετες αποδοχές. 

Δεν έχουν δικαίωμα υποβολής υποψηφιότητας όσοι 
έχουν ήδη προσληφθεί με τις υπό στοιχείο 2. Υπουργι¬ 
κές Αποφάσεις πρόσληψης ιεροδιδασκάλων στις Μου¬ 
φτείες Κομοτηνής, Ξάνθης και Διδυμοτείχου. 

Για τη συμμετοχή στη διαδικασία οι ενδιαφερόμενοι 
πρέπει να συμπληρώσουν τη σχετική αίτηση, υπόδειγμα 
της οποίας μπορούν να προμηθευτούν από τις οικείες 
Μουφτείες, τις κατά τόπους Διευθύνσεις Δευτεροβάθ¬ 
μιας Εκπαίδευσης, καθώς και από το δικτυακό ιστότοπο 
του Υπουργείου Παιδείας και Θρησκευμάτων, Πολιτι¬ 
σμού και Αθλητισμού (άΙΙρ://νννννν.ιτιίηθάυ.ς|ον.ς|ΐ') και να 
την υποβάλουν είτε αυτοπροσώπως είτε ταχυδρομικώς 
με συστημένη επιστολή σε φάκελο μεγέθους Α4, στις 
ακόλουθες διευθύνσεις: 

α) Διεύθυνση Δευτεροβάθμιας Εκπαίδευσης Ξάνθης, 
Διοικητήριο, Τ.Κ. 671 00, Ξάνθη, Τ.Θ. 157. 

(Τηλ.: 2541350295, Κοντογιάννης Δημήτριος) 

β) Διεύθυνση Δευτεροβάθμιας Εκπαίδευσης Ροδόπης, 
Στ. Κυριακίδη 91, Τ.Κ. 691 00, Κομοτηνή. 

(Τηλ: 2531022884, Γεώργιος Ράπτης) 
γ) Διεύθυνση Δευτεροβάθμιας Εκπαίδευσης Έβρου, 
Δήμητρας 19, Τ.Κ. 681 00, Αλεξανδρούπολη. 

(Τηλ: 2551088299, Πιστόλα Ελένη). 

Στην περίπτωση αποστολής των αιτήσεων ταχυ¬ 
δρομικούς το εμπρόθεσμο των αιτήσεων κρίνεται με 
βάση την ημερομηνία της ταχυδρομικής σήμανσης που 
φέρει ο φάκελος της αποστολής, ο οποίος μετά την 
αποσφράγισή του επισυνάπτεται στην αίτηση του υπο¬ 
ψηφίου. 

Η αίτηση επέχει θέση υπεύθυνης δήλωσης του άρ¬ 
θρου 8 του ν. 1599/86 και η ανακρίβεια των δηλουμένων 
στοιχείων επισύρει τις προβλεπόμενες ποινικές και δι¬ 
οικητικές κυρώσεις. 

Επισημαίνεται ειδικώς ότι οι υποψήφιοι πρέπει να προ¬ 
σέξουν ιδιαιτέρως την ορθή συμπλήρωση του εντύπου 
της αίτησής τους ώστε αυτή: 
α) Να είναι πλήρης και υπογεγραμμένη και 
β) να ανταποκρίνεται απολύτως, καθόσον αφορά στις 
επικαλούμενες ιδιότητες και στα προσόντα τους. 

Η ευθύνη της σωστής συμπλήρωσης της αίτησης είναι 
αποκλειστικά του υποψηφίου. 

Κατά τα λοιπά ισχύουν οι ίδιοι όροι και προϋποθέ¬ 
σεις της αρχικής Προκήρυξης -Πρόσκλησης Εκδήλωσης 
Ενδιαφέροντος, η επιλογή δε για την κάλυψη των υπό 
πλήρωση υπολειπόμενων θέσεων ιεροδιδασκάλων ανά 
Μουφτεία θα γίνει από τις Επιτροπές που έχουν ορι¬ 
στεί σύμφωνα με τις Α.Π. 44155/Α3/1-4-20123 (ΦΕΚ 137/τ. 
ΥΟΔΔ/2-4-2013 Α.Δ.Α ΒΕΑ29-ΨΝΙ) «Συγκρότηση Επιτρο¬ 


πής για την επιλογή ιεροδιδασκάλων Ισλαμικής Θρη¬ 
σκείας στη Μουφτεία της Κομοτηνής», Α.Π. 44154/Α3/1- 
4-20123 (ΦΕΚ 137/τ.ΥΟΔΔ/2-4-2013 Α.Δ.Α ΒΕΑ29-ΤΕΞ) 
«Συγκρότηση Επιτροπής για την επιλογή ιεροδιδασκά¬ 
λων Ισλαμικής Θρησκείας στη Μουφτεία της Ξάνθης», 
Α.Π. 44157/Α3/1 -4-20123 (ΦΕΚ 137/τ.ΥΟΔΔ/2-4-2013 Α.Δ.Α 
ΒΕΑ29-ΧΚΟ) «Συγκρότηση Επιτροπής για την επιλογή 
ιεροδιδασκάλων Ισλαμικής Θρησκείας στη Μουφτεία 
του Διδυμοτείχου», Αποφάσεις του Υπουργού Παιδείας 
και Θρησκευμάτων, Πολιτισμού και Αθλητισμού. 

Η προθεσμία υποβολής των αιτήσεων είναι αποκλει¬ 
στική, αρχίζει από την επόμενη της δημοσίευσης της 
περίληψης της παρούσας προκήρυξης στην Εφημερίδα 
της Κυβερνήσεως και λήγει δέκα πέντε ημέρες (15) από 
την τελευταία δημοσίευση στον Τύπο. 

Η Πρόσκληση δημοσιεύεται στην Εφημερίδα της Κυ¬ 
βερνήσεως. Περίληψη της Πρόσκλησης δημοσιεύεται 
στις εφημερίδες: 

1. «ΕΛΕΥΘΕΡΗ ΘΡΑΚΗ» που εκδίδεται στην Αλεξαν¬ 
δρούπολη. 

2. «ΕΜΠΡΟΣ» που εκδίδεται στην Ξάνθη. 

3. «Ο ΧΡΟΝΟΣ» που εκδίδεται στην Κομοτηνή. 

Η παρούσα Πρόσκληση να αναρτηθεί στις Μουφτεί- 
ες Ξάνθης, Κομοτηνής, Διδυμοτείχου, στις Διευθύνσεις 
Δευτεροβάθμιας Εκπαίδευσης Ξάνθης, Κομοτηνής, 
Έβρου και να καταχωρηθεί στο δικτυακό ιστότοπο του 
Υπουργείου Παιδείας και Θρησκευμάτων (ΜΐΐρΥ/νννννν. 
πιίηθάυ.οον.ρΓ). 

Για περισσότερες πληροφορίες οι ενδιαφερόμενοι 
μπορούν να απευθύνονται στα τηλέφωνα που αναγρά¬ 
φονται στην παρούσα πρόσκληση. 

Η ΑΙΤΗΣΗ ΣΥΜΠΛΗΡΩΝΕΤΑΙ ΜΕ 
ΚΕΦΑΛΑΙΑ 


ΑΙΤΗΣΗ - ΥΠΕΥΘΥΝΗ ΔΗΛΩΣΗ 


ΣΥΜΜΕΤΟΧΗΣ ΣΤΗΝ ΠΡΟΣΚΛΗΣΗ ΠΛΗΡΩΣΗΣ ΚΕΝΩΝ 
ΘΕΣΕΩΝ ΙΕΡΟΔΙΔΑΣΚΑΛΩΝ ΣΤΙΣ ΜΟΥΦΤΕΙΕΣ ΤΗΣ 
ΘΡΑΚΗΣ 

(ΑΡΘΡΟ 53 ΤΟΥν. 4115/2013) 


Αριθμός Πρωτοκόλλου 


(Συμπληρώνεται από την Υπηρεσία) 


ΠΡΟΣ ΕΠΙΤΡΟΠΗ ΕΠΙΛΟΓΗΣ ΙΕΡΟΔΙΔΑΣΚΑΛΩΝ ΙΣΛΑΜΙΚΗΣ 

ΘΡΗΣΚΕΙΑΣ ΣΤΗ ΜΟΥΦΤΕΙΑ. 

ΔΙΑ ΤΗΣ Δ/ΝΣΗΣ Δ/ΘΜΙΑΣ ΕΚΠ/ΣΗΣ. 


ΕΠΩΝΥΜΟ: (κεφαλαία) 
ΟΝΟΜΑ: (κεφαλαία) 


ΗΜΕΡΟΜΗΝΙΑ ΓΕΝΝΗΣΗΣ: 

1 ! 1 1 1 

1 1 1 1 




ημέρα μήνας 

έτος 



ΑΡΙΘΜ. ΔΕΛΤΙΟΥ ΑΣΤ. ΤΑΥΤ.: 

1 1 1 1 

1 1 1 Α.Φ.Μ. 1 1 1 1 

1 1 1 

1 

ΜΟΝΙΜΗ ΚΑΤΟΙΚΙΑ: | 


1 1 1 1 1 

1 1 

1 

ΤΗΛΕΦΩΝΑ: | 

ΟΔΟΣ 

.1 

ΑΡΙΘ. ΠΟΛΗ, ΔΗΜΟΣ Ή ΚΟΙΝ. 

β-ιτΐ3ίΙ: 

τ.κ. 

ΝΟΜΟΣ 

.1 

(με κωδικό) 

ΣΤΑΘΕΡΟ 

ΚΙΝΗΤΟ 




Ενδιαφέρομαι για θέση Ιεροδιδασκάλου στη Μουφτεία : 


Ξάνθης ή Κομοτηνής ^^^ή Διδυμοτείχου | Γ1 |[ 


(Να σημειωθεί αϊτό τον υποψήφιο X στο αντίστοιχο τετράγωνο) 

Συνημμένα καταθέτω τα παρακάτω απαιτούμενα από την προκήρυξη δικαιολογητικά. 


1 ). 6 ) 

2) . 7). 

3) . 8). 

4) . 9) 

5) . 10) 


ΥΠΕΥΘΥΝΗ ΔΗΛΩΣΗ 

Δηλώνω ότι έχω όλα τα απαιτούμενα από την προκήρυξη τυπικά προσόντα και ότι τα παραπάνω δηλωθέντα στοιχεία είναι ακριβή 
και αληθή καθώς και ότι δεν συντρέχουν κωλύματα διορισμού μου. Σε περίπτωση ανακρίβειας γνωρίζω ότι θα έχω τις συνέπειες που 
προβλέπονται από τις διατάξεις του ν.1599/1986. 

Ο υποψήφιος Ημερομηνία././2013 


(Υπογραφή) 

Το έντυπο της αίτησης αποτελεί αναπόσπαστο μέρος της 
παρούσας πρόσκλησης εκδήλωσης ενδιαφέροντος. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Μαρούσι, 11 Οκτωβρίου 2013 

ΟΙ ΥΠΟΥΡΓΟΙ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ ΚΥΡΙΑΚΟΣ ΜΗΤΣΟΤΑΚΗΣ 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 










